Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iraani sideminister süüdistab Iisraeli mitmes küberrünnakus
Iraani sideinfrastruktuuri ja mobiilsidevõrgu vastu.
USA riikliku julgeoleku nõunik:
viimane sanktsioonidesari Iraani nafta- ja pangandussektori vastu
oli vaid osa ajatolla režiimi sihtivaist meetmetest.
Peaminister Netanyahu võib tühistada järgmise nädala reisi Pariisi
1. Maailmasõja lõpu 100. aastapäeva konverentsile,
kuna Vene president Putin
olevat keeldunud palvest ürituse raames kohtuda.
Iraani sideminister süüdistas Iisraeli
küberrünnakukatses riigi sideinfrastruktuuri vastu.
Nädal varem väitis Iraan, et avastas uue generatsiooni Stuxneti viiruse,
mida kasutati Iraani tuumaprogrammi vastu umbes kümne aasta eest.
Iraani riigitelevisioonis tehtud avalduse järgi
sihtis Iisraeli rünnak ka Islamivabariigi mobiilsidevõrku.
Antud kübertegevus
toimus režiimi internetifirma Golden Lion vahendusel.
Rünnakud tehti selle firma kaudu.
Rünnaku sihtmärgiks oli riigi telekommunikatsiooniinfrastruktuur
ja peamiselt meie mobiilsidevõrk.
Minister Azari Jahromy rõhutas,
et Teheran esitab Iisraeli vastu hagi rahvusvahelistes organites,
kuid ei täpsustanud millistes.
Iisraeli peaministri büroost ei vastatud koheselt kommentaaripalvele.
USA riikliku julgeoleku nõunik Bolton
rõhutas intervjuus FOX-i televõrgu ärisaatele Mornings with Maria,
et viimane sanktsioonidesari Iraani nafta- ja pangandussektori vastu
oli vaid osa ajatolla režiimi sihtivaist meetmetest.
Bolton toonitas, et Trumpi valitsus
polnud rahul Obama ajal eksisteerinud sanktsioonidega
ja Washington on otsustanud peatada Iraani nn vältimisrežiim,
millega Iraan püüab põgeneda oma hävitava saatuse eest.
Meil tulevad isegi kaugeleulatuvamad sanktsioonid.
Me ei rahuldu sanktsioonidega, mis olid Obama ajal 2015. a.
Neid tuleb veel ja tähtsamgi on see,
et hakkame eksisteerivaid sanktsioone ülima karmusega jõustama.
Iraan on vältimisžiimis, et sanktsioonidest pääseda.
Takistame seda otsustavalt.
Bolton rõhutas sedagi,
et mitmele riigile tehtud erandid seoses Iraani naftasanktsioonidega
ei ole igavesed. Lisaks kinnitas Bolton,
et kui Teherani mullad oma käitumist dramaatiliselt ei muuda,
ootab Iraani majanduskatastroof.
Oleme juba kaua öelnud, et null tähendab null,
kuid mõned riigid, mis on viimased 3-4 aastat Iraanilt naftat ostnud,
vajavad nulli jõudmiseks aega.
Need pole mingil juhul püsivad erandid.
Teeme kõik, et Iraani pigistada,
nagu britid ütlevad: "Pigistame, kuni seemned piiksuvad".
Teeme kõik. Valik on nende.
Teherani mullad kas muudavad oluliselt käitumist
või neid ootab majanduskatastroof.
Berliinis kritiseeris Saksamaa välisminister Maas USAd
sanktsioonide taastamise eest Iraani vastu ja rõhutas,
et Saksamaa koos EL partneritega
püüab jätkuvalt kindlustada äri jätkumist Iraaniga.
Pressikonverentsil Berliinis hoiatas Maas,
et Iraani majanduse kokkuvarisemine annab hoogu Iraani radikaalidele
ja Berliin püüab seda vältida.
Peame seda sammu valeks.
Oleme seda möödunud nädalatel ja kuudel korduvalt öelnud.
Oleme selle suhtes EL-is ühel nõul.
Eelkõige nõustub Saksamaa sõpradega Prantsusmaal ja Inglismaal
ja teeme EL-is tööd uute vahenditega nagu Eriotstarbeliste Meetmetega,
tagamaks äri jätkumist Iraaniga.
Kuna oleme veendunud, et 2015. a sõlmitud tuumaleping
takistab Iraanil arendada uraanirikastamist sõjalisteks sihtideks.
Seepärast meie sellel teel USAga ei ühine.
Vastuseks sellest nädalast kehtestatud sanktsioonidele
teeme tööd, et Iraani majandus täielikult kokku ei variseks.
Sest see viiks destabiliseerumiseni
ja toetaks meie meelest radikaale.
Vaatamata faktile, et EL jätkab tööd
eriotstarbeliste meetmete loomiseks,
mis aitaks mööduda USA Iraani-vastastest sanktsioonidest,
peab Iraani juhtkond Euroopa ponnistusi ebapiisavateks,
kuna aega mainitud mehhanismi viljakandmiseks on vähe.
Iraani asevälisminister Sajjadpour rõhutas Londonis,
et protsess 2015. a tuumalepingu säilitamiseks
pole piisavalt kiire.
Nad alustasid selle mehhanismiga.
Arvan isiklikult, et see on huvitav, kuid see pole piisavalt kiire ja tõhus.
Arvan, et nad töötavad selle kallal. Ma pole kõigi detailidega kursis,
kuid arvan, et vajame kiirust,
ja tulemusele suunatud protsessi,
sest asi on tulemustes.
Kuigi EL on kriitilisel seisukohal USA Iraani-vastaste meetmete suhtes,
on nende katsed sanktsioonidest möödumiseks piiratuks osutunud.
Euroopa suurfirmad, sh Prantsuse naftahiid Total,
Saksa kindlustusfirma Allianz, laevandusfirma A.P. Moller-Maersk,
Saksamaa Siemens ja Prantsuse autotehas PSA Group
on kõik peatanud koostöö Iraaniga.
Iraani asevälisministri väitel
on paljud Euroopa väike- ja keskmise suurusega ettevõtted,
kes USAga äri ei aja,
endiselt Iraanis aktiivsed, ilma lärmi tegemata.
Ankaras rõhutas president Erdogan,
et Türgi ei järgi Iraani-vastaseid sanktsioone,
ja süüdistas USAd imperialistlikest motiividest lähtuvates otsustes.
Meie seisukoht sanktsioonide vastu on algusest peale selge olnud.
See pole midagi uut.
Oleme seda alati korrutanud, eriti naftaga seotud asjades.
Alternatiivi pole.
Seepärast meie mingil juhul neid sanktsioone ei järgi.
Erdogani väitel arutab ta sanktsioone
USA presidendi Trumpiga Pariisi konverentsi vaheajal,
kuhu maailma riigijuhid kogunevad 1. Maailmasõja lõppu tähistama.
Peaminister Netanyahu võib tühistada
järgmise nädala reisi Pariisi konverentsile,
kuna Vene president Putin
olevat keeldunud kohtumisest ürituse vaheajal.
Vene ametnike teatel peaks Putin kohtuma USA kolleegi Trumpi
ja mitme teise riigijuhiga,
kuid Moskva ei kiirustavat määrama kohtumist peaminister Netanyahuga.
Asjaoludega kursis Iisraeli allika sõnul vihastas Kreml Jeruusalemma peale
seoses Iisraeli rünnakute jätkumisega pärast traagilist intsidenti Süürias,
kus Süüria armee
lasi Iisraeli operatsiooni ajal ekslikult alla Vene lennuki.
Anonüümseks jääda soovinud allika teatel
on Jeruusalemma soovimatus
muuta Süürias kehtivat koordinatsioonimehhanismi
Vene ja Iisraeli armeede vahel
muutnud Moskva avalikku lähenemist juudiriigile.
Konsultatsioonid Iisraeli ja Vene ametnike vahel aga jätkuvad.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri